15/10/2010 | Administración LocalMunicipal
Brión
Bases específicas de selección de persoal laboral fixo para o acceso a unha praza vacante de xefe de grupo-oficial de 1ª de protección civil, en procedemento de consolidación de emprego temporal

Por esta Alcaldía con data 1 de outubro de 2010, aprobáronse as seguintes bases: É obxecto da presente convocatoria a cobertura da praza de Xefe de Grupo-Oficial de 1ª de protección civil, cuberta con contrato temporal, con anterioridade ó 1 de xaneiro de 2005, encadrada no grupo IV, segundo o Convenio Colectivo para persoal laboral do Concello de Brión, e incluída na Oferta de Emprego Publico de 2010, publicada no Boletín Oficial da Provincia Nº 63, con data de 7 de abril de 2010, ao amparo da Disposición transitoria cuarta da Lei 7/2007, e de conformidade coas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal, publicadas no BOP nº 168, con data 2 de setembro de 2010. Serán funcións da praza as que lle correspondan de acordo coa súa categoría profesional, a titulación esixida, a normativa de aplicación e a organización administrativa e funcional vixente no Concello. O procedemento selectivo será o de concurso-oposición, complementado coa realización dunha entrevista curricular. Ademais dos que figuran na base terceira das bases xerais, os/as aspirantes deberán estar en posesión do título de graduado en ESO, graduado escolar ou equivalente, ou estar en condicións de obtelo na data que remata o prazo de presentación de instancias. Así mesmo, os opositores tamén deberán estar en posesión do Celga 2 ou acreditación de coñecemento de lingua galega equivalente, así como do carnet de conducir das categorías B e C. A súa composición e funcionamento axustarase ao previsto no artigo 60 do Estatuto Básico do Empregado Público, na restante normativa de aplicación e nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal. De conformidade ao exposto con anterioridade o Tribunal terá a seguinte composición: Presidente: D. José Antonio Bouzas Neo, funcionario do Concello de Brión, grupo A2; suplente, D. Fernando Ariel Gosalvez Gonzalo, funcionario do grupo C1 do Concello de Brión; Secretario: D. Luciano Pena Andrade, funcionario do Concello de Brión, grupo A2; suplente Dª Ramona Simona Derkaoui Emparanza, funcionaria do Concello de Brión, grupo A1. Vogais.- Vogal 1º, D. José Luís Barca Añón, Xerente do Consorcio Provincial de Bombeiros de A Coruña, funcionario do grupo C1; suplente, D. Carlos García Touriñán, Xefe do Servizo de Bombeiros e Protección Civil de A Coruña, funcionario do grupo A1; Vogal 2º, D. Antonio Augusto Amiano Del Arenal, funcionario do grupo C1 do Concello de Brión; suplente, Dª. María Carmen Camiño Rey, funcionaria do grupo C1 do Concello de Brión; Vogal 3º, D. Juan Corral Sánchez, funcionario do grupo C1 do Concello de Boqueixón; suplente, D. Marian Catalin Puchau Sosnowska, funcionario do grupo C1 do Concello de Muxía. A fase de concurso, que será previa á da oposición, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. A puntuación máxima que se pode alcanzar nesta fase de concurso será a de 6 puntos por todos os méritos valorables.1. Valoraranse os seguintes méritos: a) Experiencia profesional: Por servizos prestados, no Concello de Brión, na mesma praza e categoría á que se opta e sempre referidos a servizos prestados interina ou temporalmente e iniciados con anterioridade ao 1 de xaneiro de 2005, e que de maneira ininterrompida continúen prestándose na data de finalización do prazo de presentación de instancias; 0,10 puntos por mes completo de servizos ata un máximo de 4 puntos. Considerarase como mes completo calquera fracción de tempo traballado superior a 15 días b) Formación Cursos de formación, perfeccionamento, post-grao e especialización sobre materias directamente relacionadas coas funcións propias da praza convocada, impartidos, homologados ou recoñecidos por organismos dependentes de administracións públicas, valoraranse da seguinte forma: Cursos con duración ata 14 horas: 0,10 puntos. Cursos con duración entre 15 e 24 horas: 0,20 puntos. Cursos con duración entre 25 e 39 horas: 0,40 puntos. Cursos con duración entre 40 e 59 horas: 0,60 puntos. Cursos con duración entre 60 e 79 horas: 0,80 puntos Cursos con duración entre 80 e 100 horas: 1 punto Cursos con duración superior a 101 horas: 1,50 puntos A puntuación global máxima por formación non poderá exceder de 2 puntos.2. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. O modelo de instancia é o que figura nestas bases específicas como Anexo II. A dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias.3. Para a acreditación dos servizos prestado deberase presentar fotocopia compulsada do contrato de traballo e certificación de vida laboral expedida pola tesourería xeral da seguridade social. Deberá quedar debidamente acreditado a categoría, praza e función desempeñada.4. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial.5. A experiencia profesional nas Administración Públicas tamén se acompañará coa certificación de servizos prestados emitida pola administración correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas correspondese coa praza convocada.6. Antes do comezo da fase de oposición publicaranse no taboleiro de anuncios e páxina web do Concello a puntuación outorgada a cada aspirante polos méritos alegados e debidamente acreditados. Os aspirantes disporán dun prazo de dez (10) días hábiles, contados a partir do día seguinte ao da publicación, para formular alegacións. A fase de oposición constará dun exercicio de carácter obrigatorio e eliminatorio. O exercicio consistirá na realización dun suposto práctico relacionado cos contidos do temario, previstos no Anexo I destas bases, e coas actividades e funcións habituais da praza obxecto de cobertura. Para este exercicio disporase dun tempo máximo de dúas horas Os temas serán propostos polo tribunal instantes antes da celebración do exercicio na forma que o tribunal considere axeitada. Este exercicio será cualificado cun máximo de 15 puntos, sendo eliminados os opositores que non acaden un mínimo de 7,5 puntos. Os aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requerido nas bases, deberán realizar un exercicio específico Este exercicio consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo dunha hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Tras a realización da fase de oposición, os opositores que a teñan superado, serán convocados polo Tribunal para a realización de entrevistas, nas cales se poderán realizarán preguntas relacionadas co temario, cos cometidos funcionais da prazas e a súa experiencia laboral. A puntuación máxima deste apartado será de 5 puntos. A cualificación final será a suma das puntuacións obtidas na fase de concurso, na de oposición e na entrevista No suposto de empate nas puntuación de dous ou máis aspirantes, resolverase a favor do aspirante que obtivese a puntuación máis alta na fase de concurso. De proseguir a igualdade, resolverase acudindo á puntuación obtida na fase de oposición. En último caso, de persistir o empate, resolveríase a favor de aquel aspirante que tivese acadado unha maior puntuación na entrevista curricular. Serán aplicables os criterios fixados nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal 1. A Constitución Española de 1978.2. Estatuto de Autonomía de Galicia. As Institucións da Comunidade Autónoma: O Parlamento. O consello de la Xunta. O Presidente.3. A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos 4. O procedemento administrativo; Iniciación, ordenamento, instrución e terminación. Acto administrativo: concepto e clases. Os recursos administrativos. Concepto e clases, requisitos xerais. Os recursos ordinarios.5. O municipio. Elementos. Territorio e poboación. Organización municipal: O Alcalde. Competencias. Forma de elección e cesamento. Os Tenente de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas 6. Ordenanzas e regulamentos municipais. Procedemento de elaboración.7. Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos. Materias Específicas 1. A organización da protección civil en España 2. Normativa Básica de Protección civil. Principios informadores da Norma.3. Riscos naturais. Tipoloxía de riscos naturais 4. Marco legal, definicións, medidas a tomar e mapas de riscos non naturais: Riscos por contaminación. Riscos por incendios urbáns, industriais e forestais. Riscos por interrupción de servizos básicos (auga, gas, electricidade, comunicacións). Riscos por grandes concentracións urbáns. Riscos asociados ao transporte de persoas e bens.5. Plan de protección civil. Concepto, tipos de plans de protección civil.6. Sistema autonómico galego de protección civil: Estructura organizativa e funcións.7. Plan territorial da Comunidade Autónoma de Galicia (PLATERGA): Directrices xerais. Estructuración da protección civil en Galicia.8. Plans específicos de protección civil de Galicia: Plan de temporais, Plan SECA, Plan NEGA, Plan SAPRAGA, Plan de atención ao peregrino. Outros plans aprobados.9. Planificación: A planificación nas emerxencias, plans, procedementos e protocolos de actuación, implantación dos plans.10. A intervención: A alarma, mobilización de recursos, actuacións coordinadas, cadea de mando, sectorización e comunicacións durante a emerxencia, búsqueda rescate e evacuación, asistencia psicosocial, albergue e avituallamiento, información á poboación 11. Xestión de incidentes: Nocións básicas do “sistema de mando de incidentes”, organización do incidente, principios dun sistema de xestión de incidentes, criterios tácticos: sectorización do incidente.12. Centros de coordinación de emerxencias: Concepto de centro de emerxencia, ámbito de actuación dos centros de coordinación, organización funcional dos centros de coordinación, infraestruturas dun centro de coordinación.13. A organización da protección civil no Concello de Brión: Estrutura organizativa.14. A lei de prevención de riscos laborais. Conceptos: condicións de traballo. Riscos laborais. Danos derivados do traballo. A Lei de Prevención de Riscos Laborais: ámbito de aplicación. Dereitos e obrigacións. Órganos de Representación en materia preventiva: Delegados de Prevención e Comité de Seguridade e Saúde. Responsabilidades e Sanciones. Sistemas de control de riscos.15. Seguridade e loita contra incendios. Normas UNE aplicables 16. Normativa estatal sobre condicións de protección contra incendios nos edificios (Código Técnico): Obxecto e ámbito de aplicación.17. Normativa estatal sobre condicións de protección contra incendios en establecementos industriais (RSCIEI): Obxecto e ámbito de aplicación.18. Teoría das lapas. Elementos das lapas. Factores que inflúen na combustión. Termoquímica. Combustibles máis habituais nos lumes. Produtos da combustión.19. Clases de lapas. Outros fenómenos perigosos. Desenvolvemento dun incendio.20. Mecanismos, medios e axentes extintores. Introdución a hidráulica.21. Axentes extintores líquidos, sólidos e gaseosos. Equipos de extinción de incendios 22. Equipamentos dos vehículos contra incendios. Clases de vehículos 23. Incendios forestais: as súas causas. Propagación. Labores preventivas na loita contra as lapas forestais. Vixilancia: as cuadrillas de retén. Extinción das lapas forestais: ferramentas e equipos. Desenvolvemento da extinción. Medidas de precaución para a seguridade das persoas. Planificación de protección civil de emerxencia por incendios forestais.24. Construción: partes fundamentais dun edificio. Comportamento ante as lapas dos elementos construtivos e dos materiais.25. Instalacións xerais dun edificio. Instalacións de risco especial.26. Condicións da protección contra as lapas nos edificios. Evacuación de edificios. Condicións esixibles nos locais e zonas de risco especial.27. Sinalización de seguridade e saúde no traballo 28. Salvamento e rescate de vítimas. Situacións de rescate. Desencarcelación.29. Primeiros auxilios: Principios de actuación. Concepto xerais e criterios de urxencia e emerxencia. Técnicas de reanimación cardiopulmonar (R. C. P.). Traumatismos. Queimaduras. Feridas. Hemorraxias. Intoxicacións. Shock. Ataques epilépticos. Insolación. Vendaxes. en primeiros auxilios: 30. Conceptos básicos de electricidade. Conceptos magnéticos. Aparatos de medidas eléctricas. O Polímero. Instalacións eléctricas.31. Mecánica. Principios mecánicos. Medidas e instrumentos de medida. Materiais empregados en mecánica. Unións mecánicas. Roscas. Máquinas-ferramentas.32. Mecánica del automóbil: Clases de motores. Motor otto. Motor diesel. Circuíto de engrase. Circuíto de refrixeración. Distribución. Alimentación. Embrague. Caixa de cambios. Suspensión. Dirección. Freos. Electricidade do automóbil: batería, dínamo, alternador, regulador, motor de arranque, encendido, alumeado.33. Transmisións. Elementos das comunicacións. Concepto de malla e canal de traballo. Servizos do usuarios ou modos de traballo. Ondas electromagnéticas. Propagación. Transmisores e receptores de radio (AM e FM). Equipos repetidores. Antenas. Fontes de alimentación. Manexo de emisoras.34. Actuacións en accidentes de tráfico. Actuacións en accidentes de tráfico múltiple con materiais perigosos implicados.35. Os Plans de evacuación en edificios públicos 36. A coordinación e colaboración cos Corpos especiais de Policía e Bombeiros en situación de perigo público A persoa que asina abaixo solicita ser admitida no proceso de selección de persoal laboral fixo para a praza de XEFE DE GRUPO-OFICIAL 1ª DE PROTECCIÓN CIVIL, DECLARANDO que son certos os datos consignados nela, e que reúne as condicións esixidas para o ingreso como persoal laboral fixo do Concello de Brión. _______________________________________________________________________________________________________ DNI: PRIMEIRO APELIDO: SEGUNDO APELIDO: NOME: TELÉFONO DE CONTACTO CON PREFIXO/TELÉFONO MÓBIL: DOMICILIO Enderezo: Código postal: Que reune os requisitos esixidos na convocatoria para a praza de XEFE DE GRUPO-OFICIAL 1ª DE PROTECCION CIVIL, e solicita tomar parte na selección en réxime laboral fixo, en procedemento de consolidación de emprego temporal. BRiON,. de …………………. de 2010. (SINATURA) A instancia acompáñase de (sinalar cun X según proceda): - Copia compulsada do DNI. - Documentación acreditativa orixinal ou fotocopia debidamente compulsada da formación aportada polo aspirante. - Declaración xurada de cumplir cos requisitos esixidos nas bases xerais –base 3ª-. - Relación dos méritos que se achegan. De conformidade co establecido na LEI ORGÁNICA 15/1999, DE 13 DE DECEMBRO, DE PROTECCIÓN DE DATOS DE CARÁCTER PERSOAL (LOPD), infórmase ao interesado/a que os datos facilitados neste formulario incorporaranse ao ficheiro automatizado do que é titular o Concello de Brión, con enderezo en Praza Carballeira de Santa Minia, 2 (Brión). Vostede poderá exercer, en calquera momento, os seus dereitos de acceso, rectificación, cancelación e oposición, previstos pola Lei. Ao asinar este formulario vostede autoriza expresamente a utilización dos seus datos persoais en tódalas actividades relacionadas co proceso de selección. Sr. Alcalde do Concello de Brión. O que se fai público para xeral coñecemento, informando que o prazo de presentación de instancias é de vinte días naturais contados a partir do día seguinte ao da publicación do anuncio da convocatoria no Boletín Oficial do Estado. Brión, 4 de outubro de 2010. O Alcalde. Asd. José Luís García García.